Anne Breistein: Trainee på natur og miljø | NMBU
Anne Breistein.
Yrkeseksempel, naturforvaltning. Photo: smund Langeland
Jeg har et 18 måneders engasjement i Bærum kommune gjennom Kommunesektorens traineeprogram i regi av KS (www.ks.no/trainee). Ti kommuner i Norge er med på ordningen, og jeg er innom to avdelinger i Bærum kommune, og to måneder i KS Sentralt i Oslo.
Jeg valgte å studere på UMB fordi jeg ønsket å utdanne meg innen det jeg alltid hadde interessert meg mest for i oppveksten: natur og miljø. Det hjalp også at jeg ved flere anledninger hadde besøkt venner på Ås og fått et veldig godt inntrykk av studentmiljøet, som jo er et av de beste i landet!
I mitt studium valgte jeg å satse på faglig bredde. Mitt fokus på samfunnsutvikling og dialog i masteren har vist seg svært nyttig i jobben. Det har vel gjort meg til en real potet, som har åpnet mange dører i kommunen. Det har gitt meg gode forutsetninger for raskt å lære mer om de tema jeg har blitt utfordret på, som jeg nødvendigvis ikke lærte om i et kurs på UMB.
Velg kurs du syns virker spennende og som engasjerer deg. Ha tro på deg selv og på din kompetanse, du kan mer enn du tror og du kan jobbe veldig mange flere steder enn man tradisjonelt tenker passer for en naturforvalter!